AUTOMOBILIŲ FURGONŲ KĖBULŲ ĮRENGIMO TECHNINĖ SPECIFIKACIJA

Techninę specifikaciją parengė perkantysis subjektas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų įstatymo 2 str. 27 dalyje, 50 str. įtvirtintais reikalavimais.
	Žemiau nurodytas tekstas apima minimalius techninius ir kitus reikalavimus automobilių furgonų kėbulų įrengimui (toliau tekste automobilis), kuriuos privaloma įvykdyti. Konkurso dalyvis privalo užpildyti lentelės „Techninių ir kitų duomenų, įrenginių, medžiagų ir darbų  kiekių lentelė“ skyrius „Atsakymas įrašyti „Atitinka“/“Neatitinka“, ir/arba, kur reikalinga nurodyti konkrečias technines charakteristikas ir/arba kitus duomenis“ ir pridėti reikalingus dokumentus. Konkurso dalyvis gali pateikti tekstinę, grafinę, vaizdinę ir kitą jo nuomone reikalingą informaciją, kurioje būtų pateikti atsakymai į žemiau išdėstytos techninės specifikacijos klausimus.
UAB “Aukštaitijos vandenys” pateikia du vienetus naujus automobilius MAN TGE. Tiekėjas  sukomplektuoja įrangą, medžiagas ir atlieka darbus  įrengiant vandentiekio/nuotekų  tinklų tarnybos avarinius automobilius. Abu automobiliai turi būti įrengti vienodai, naudojant tų pačių techninių charakteristikų medžiagas ir komplektuojančias dalis. Automobilių techninius duomenis žiūrėti pridedamuose automobilių MAN TGE registracijos liudijimuose ir automobilių gamintojo sertifikatuose. 
Techninė specifikacija apima: įrenginius, medžiagas, darbus ir techninę dokumentaciją. Gamyklinė krovinių skyriaus pertvara nėra išmontuojama. 
	Techninė specifikacija paruošta įskaitant reikiamus įrenginius, medžiagas ir darbus, bet neapsiribojant. Tiekėjas turi įvertinti visas rizikas, kurios gali kilti atliekant automobilio įrengimo darbus.
UAB “Aukštaitijos vandenys” eksploatuoja panašiai įrengtus vandentiekio/nuotekų tinklų avarinius automobilius, kuriuos galima apžiūrėti. Su darbo priemonėmis ir įranga, kuri bus talpinama į automobilius, ir kuriai reikalinga numatyti laikymo vietas ir tvirtinimo būdus, galima susipažinti (išsimatuoti, nufotografuoti ir t.t.) UAB “Aukštaitijos vandenys” teritorijoje. Kontaktiniai asmenys: GTS vyr. mechanikas Gintaras Silickas mob. +370 699 35394, transporto tarnybos viršininkas Aurimas Liepa mob. +370 685 58080.

Techninių ir kitų duomenų, įrenginių, medžiagų ir darbų kiekių lentelė.
	Eil. Nr.
	Pirkėjo reikalaujamos techninės ir kitos charakteristikos
	Atsakymas, įrašyti „Atitinka“/“Neatitinka“, ir/arba, kur reikalinga nurodyti konkrečias technines charakteristikas ir/arba kitus duomenis

	Bendri reikalavimai

	1.
	Prieš atliekant vandentiekio/nuotekų tinklų tarnybos avarinių automobilių įrengimo darbus, pateikti ir suderinti su užsakovu įrangos išdėstymo projektą, pagrindinius automobilių įrengimui naudojamus gamyklinius modulius ir medžiagas.
	

	2.
	Vandentiekio/nuotekų tinklų tarnybos avarinių automobilių visa įranga turi būti pagaminta iš kokybiškų ir lengvai valomų medžiagų, galinti atlaikyti avarinių automobilių darbo metu atsirandančias apkrovas ir susidarančius nešvarumus.
	

	3.
	Visa įranga ir joje sudėti kroviniai turi būti patikimai pritvirtinti, automobilių važiavimo ir/arba avarijos metu neturi judėti furgono viduje.
	

	4.
	Visos sumontuotos įrangos ir medžiagų svoris ne daugiau 700 kg.
	

	5.
	Turi išlikti automobilio pardavėjo suteikta garantija baziniams automobiliams.
	

	6.
	Garantija sumontuotai įrangai, medžiagoms ir darbams ne mažiau 12 mėnesių nuo priėmimo-perdavimo akto pasirašymo dienos.
	

	7.
	Automobilių pristatymo vieta. UAB „Aukštaitijos vandenys“ savo lėšomis pristato automobilius į Tiekėjo nurodytą vietą Lietuvos Respublikos teritorijos ribose. Nurodyti automobilių pristatymo vietos adresą.
	

	8.
	Įrengto automobilių pasiėmimo vieta. UAB „Aukštaitijos vandenys“ savo lėšomis pasiima įrengtus automobilius iš Tiekėjo nurodytos vietos Lietuvos Respublikos teritorijos ribose. Nurodyti įrengtų automobilių pasiėmimo vietos adresą.
	

	9.
	 Maksimalus automobilių įrengimo terminas trys mėnesiai po sutarties pasirašymo. Nurodyti automobilių įrengimo terminus po sutarties pasirašymo.
	

	Furgono dalies įranga ir medžiagos

	10.
	Furgono dalies įrengimui turi būti panaudotos tokios medžiagos ir sujungimo vietų (siūlių) hermetizavimo darbai taip atlikti, kad būtų galimybė furgono vidų plauti iki 3,0 bar slėgio vandens srove.
	

	11.
	Krovinių skyriaus grindų ir galinių ratų arkų padengimas rifliuota aliuminio arba nerūdijančio plieno skarda. Grindų danga dengiamos visos furgono grindys ir ratų arkos.
	

	12.
	Furgono stogo metalinės dalies apšiltinimas ne mažiau kaip 20 mm storio putų polistirolu arba lygiaverčia medžiaga.
	

	13.
	Furgono šonų ir durų metalinės dalies apšiltinimas ne mažiau kaip 20 mm storio putų polistirolu arba lygiaverčia medžiaga.
	

	14.
	Furgono šonų ir durų apšiltintos dalies iki gamyklinės vidinės pertvaros šonų padengimas laminuota, drėgmei ir mechaniniam poveikiui atsparia ne mažiau kaip 6,5 mm storio fanera, arba kita lygiaverčia medžiaga, tinkančia furgono šonų ir durų padengimui.
	

	15.
	Furgono lubų apšiltintos dalies iki gamyklinės vidinės pertvaros viršaus padengimas laminuota, drėgmei ir mechaniniam poveikiui atsparia ne mažiau kaip 4,0 mm storio fanera, arba kita lygiaverčia medžiaga, tinkančia furgono lubų padengimui.
	

	16.
	Darbinių drabužių kabykla: 4 vnt. apsauginiams drabužiams darbui vandentiekio ir nuotekų šuliniuose (hidrokostiumams). 4 vnt. apsauginiai drabužiai darbui vandentiekio ir nuotekų šuliniuose (hidrokostiumai) į kabyklą gali būti kabinami šlapi, todėl šių drabužių kabykla turi būti įrengta su drenažo sistema vandens nuvedimui. Darbinių drabužių kabyklą siūlome įrengti prie pertvaros su vairuotojo kabina. 
	

	17.
	Kabykla arba vieta apsauginiams šalmams – 5 vnt.
	

	18.
	Vieta guminei avalynei – 5 batų poroms.
	

	19.
	Ištraukiamas/sustumiamas stalčius pagamintas iš aliuminio lakštų. Sumontuotas nišoje furgono pusėje po antros eilės sėdynėmis. Stalčius turi būti patikimai fiksuotas automobilio judėjimo metu.
	

	20.
	Darbastalis dešinėje automobilio pusėje, gamyklinio išpildymo arba pagamintas iš rifliuoto aliuminio lakštų. Darbastalio ilgis nuo galinių durų statramsčio iki gamyklinės vidinės  pertvaros šono už rato arkos. Darbastalio plotis ne mažiau 0,45÷0,5 m matuojant grindų lygyje. Darbastalio aukštis nuo grindų apie 1,0 m (patogus aukštis dirbti stovint). Darbastalio ilgis apie 1,50 m. Darbastalio šoninės sienelės aklinos. Darbastalio stalviršis padengtas rifliuota guma ir aprėmintas nerūdijančio plieno arba aliuminio 3 cm aukščio borteliu per visą išorinį perimetrą. Darbastalis gali būti pagamintas iš kitų lygiaverčių medžiagų, tinkančių šaltkalviškų darbų atlikimui. Darbastalio lentynų išdėstymas skaičiuojant nuo automobilio grindų: 
· lentyna tarp darbastalio šoninių priekinės ir galinės sienelių, lentynos aukštis 60 cm nuo automobilio grindų. 10 cm aukščio bortelis nuo lentynos dugno;
· motosiurblio laikymo vieta tarp galinės darbastalio šoninės sienelės ir vertikalios pertvaros iki lentynos. Atstumas tarp darbastalio šoninės sienelės ir vertikalios pertvaros 60 cm. Motosiurblys turi būti patikimai fiksuotas automobilio judėjimo metu;
· lentyna tarp vertikalios pertvaros ir darbastalio priekinės sienelės. Lentynos aukštis nuo automobilio grindų iki automobilio rato arkos viršaus apie 40 cm. 10 cm aukščio bortelis nuo lentynos dugno;
· nuo automobilio grindų 10 cm aukščio bortelis tarp vertikalios pertvaros ir darbastalio priekinės sienelės;
· darbastalio stalviršis tarp darbastalio šoninių priekinės ir galinės sienelių. Stalviršio aukštis 1,0 m nuo automobilio grindų.
	

	21.
	Šaltkalviškas spaustuvas, spaustuvo griebtuvų plotis ne mažiau 120 mm, spaustuvo eiga ne mažiau 150 mm. Spaustuvas pritvirtintas  ant dešinėje automobilio pusėje esančio darbastalio stalviršio prie furgono lauko durų.
	

	22.
	Virš darbastalio  įrengtos perforuotos sienelės su laikikliais specifikacijoje numatytiems įrankiams, darbo priemonėms ir medžiagoms tvirtinti ir laikyti.
	

	23.
	Konteineris dažams ir degiesiems skysčiams (motosiurblio kurui) laikyti. Į konteinerį turi tilpti 5 litrų talpos metalinis kanistras.
	

	24.
	Konteinerio dažams ir degiesiems skysčiams laikymo vietos paruošimas. Siūloma konteinerio laikymo vieta nišoje po darbastaliu šalia galinio rato arkos, jeigu konteineriui nepakanka aukščio, lentynėlę virš konteinerio galima montuoti aukščiau. Konteineris turi būti patikimai fiksuotas automobilio judėjimo metu.
	

	25.
	Motosiurblio laikymo vietos paruošimas. Motosiurblio laikymo vieta po darbastaliu nuo durų statramsčio šalia konteinerio laikymo vietos ir durų arkos. Motosiurblio matmenys: ilgis 63 cm, plotis 50 cm, aukštis 55 cm. Motosiurblys turi būti patikimai fiksuotas automobilio judėjimo metu. Motosiurblio laikymo vietos paruošimą žiūrėti techninės specifikacijos 20-ame punkte.
	

	26.
	Stelažas su lentynomis ir stalčiais, pagamintas  iš rifliuoto aliuminio lakštų nuo automobilio grindų iki lubų. Stelažo ilgis nuo galinių durų statramsčio iki gamyklinės vidinės  pertvaros šono už rato arkos. Stelažo ilgis apie 1,50 m. Stelažo plotis 0,5 m matuojant grindų lygyje. Stelažo šoninės sienelės aklinos, išskyrus pirmą lentyną nuo automobilio galinio statramsčio pusės. Stelažo lentynų išdėstymas skaičiuojant nuo automobilio grindų:
· pirma lentyna sustiprintos konstrukcijos, naudojama laužtuvams, kastuvams, ir kitiems sunkiems metaliniams įrankiams laikyti. Lentynos aukštis nuo automobilio grindų iki automobilio rato arkos viršaus apie 40 cm. 20 cm aukščio bortelis nuo lentynos dugno stelažo šone ir gale iš automobilio statramsčio pusės. Galimybė sudėti/išimti įrankius per lentynos galą iš automobilio galinio statramsčio pusės ir per lentynos šoną;
· antra lentyna, apie 30 cm aukščio dviem vertikaliomis pertvaromis suskirstyta į tris vienodas dalis. 10 cm aukščio bortelis nuo lentynos dugno;
· trečia lentyna/stalčiai, apie 25 cm aukščio septyni vnt. vienodo pločio ištraukiami/sustumiami stalčiai varžtams, veržlėms ir kitoms metalinėms detalėms laikyti. Stalčiai turi būti patikimai fiksuoti automobilio judėjimo metu;
· ketvirta lentyna, apie 35 cm aukščio dviem vertikaliomis pertvaromis suskirstyta į tris vienodas dalis. 10 cm aukščio bortelis nuo lentynos dugno. Ketvirta ir penkta lentynos vienodo aukščio;
· penkta lentyna, apie 35 cm aukščio dviem vertikaliomis pertvaromis suskirstyta į tris vienodas dalis. 10 cm aukščio bortelis nuo lentynos dugno. Ketvirta ir penkta lentynos vienodo aukščio;
· šešta lentyna, aukštis nuo lentynos dugno iki furgono lubų 25 cm, 5 cm aukščio bortelis nuo lentynos dugno. Lentyna naudojama plastikinei motosiurblio siurbimo žarnai. Plastikinė motosiurblio siurbimo žarna dedama per visą lentyną horizontaliai ir pagal šoninės stelažo sienelės išorę vertikaliai iš automobilio vidinės pertvaros pusės. Šoninėje stelažo sienelės pusėje numatyti plastikinės motosiurblio siurbimo žarnos fiksatorius.     
	

	27.
	Sustiprintas konteineris laužtuvams ir kitiems dideliems/sunkiems įrankiams laikyti. Konteineryje laikomų laužtuvų maksimalus ilgis 1,50 m, kiekis 3 vnt. Konteinerio aprašymą žiūrėti techninės specifikacijos 26-ame punkte.
	

	28.
	Motosiurblio plastikinės siurbimo žarnos laikymo vietos paruošimas.  Siurbimo žarna plastikinė vielos arba plastikiniu kordu, lanksti, žarnos ilgis iki 6 m, žarnos diametras DN 90 arba DN 100 mm. Motosiurblio plastikinės siurbimo žarnos laikymo vietos paruošimą žiūrėti techninės specifikacijos 26-ame punkte.
	

	29.
	2 vnt. medžiaginių motosiurblio išmetimo žarnų laikymo vietos paruošimas.
	

	30.
	1 vnt. požeminio hidranto priešgaisrinės kolonėlės laikymo vietos paruošimas. Požeminio hidranto priešgaisrinės kolonėlės laikymo vieta dešinėje automobilio pusėje, gale darbastalio, prie gamyklinės vidinės pertvaros šono. Požeminio hidranto priešgaisrinė kolonėlė turi būti patikimai pritvirtinta automobilio judėjimo metu.
	

	31.
	1 vnt. 3 metrų kopėčių laikymo vietos paruošimas. Siūloma kopėčių laikymo vieta prie furgono lubų, dalį kopėčių per išpjovą pertvaroje talpinant virš antros sėdynių eilės.
	

	32.
	4 vnt. kastuvų laikymo vietų paruošimas. Siūloma kastuvų laikymo vieta konteineryje laužtuvams.
	

	33.
	3 vnt. kibirų laikymo vietų paruošimas.
	

	34.
	1 vnt. kirvio laikymo vietos paruošimas.
	

	35.
	1 vnt. kūjo laikymo vietos paruošimas.
	

	36.
	4 vnt. požeminių sklendžių raktų laikymo vietų paruošimas. Siūloma požeminių sklendžių raktų laikymo vieta konteineryje laužtuvams.
	

	37.
	1 vnt. šluotos/šepečio laikymo vietos paruošimas.
	

	38.
	Vieno komplekto gelbėjimo diržų/apraišų, virvių laikymo vietos paruošimas.
	

	39.
	1 vnt. aptvėrimo tvorelės laikymo vietos paruošimas.
	

	40.
	6 vnt. aptvėrimo kūgių laikymo vietų paruošimas.
	

	41.
	1 vnt. kelio ženklo (ženklo forma – apvalus) laikymo vietos paruošimas.
	

	42.
	Aklių ir tarpinių laikymo vietų paruošimas. Maksimalus aklių ir tarpinių diametras iki DN 300 mm.
	

	43.
	1 vnt. akumuliatorinio kampinio šlifuoklio laikymo vietos paruošimas.
	

	44.
	Rifliuoto nerūdijančio plieno galinio bamperio apsauga.
	

	45.
	Automobilio praėjime tarp darbastalio ir lentynos visame plote, nuo šoninių iki galinių durų grindyse įrengti bėgelius tvirtinimo diržams ir sukomplektuoti automobilį su tvirtinimo diržais, kad būtų galimybė pervežti ant grindų padėtus ir pritvirtintus krovinius (motosiurblius, sklendės, vamzdžiai, žoliapjovės, vibropėdos ir panašiai).
	

	Elektros/automatikos įranga

	46.
	2 vnt. LED oranžiniai švyturėliai  ant automobilio stogo priekyje ir gale. Švyturėliu ilgis ne mažiau 600 mm Švyturėliai sertifikuoti pagal EEK 10 ir EEK 65 arba lygiavertes taisykles. Vairuotojo kabinoje švyturėlių valdymas ir indikacija, kad švyturėlis veikia/neveikia.
	

	47.
	Bendras LED apšvietimas furgono krovininėje dalyje.
	

	48.
	Kilnojamas laidinis LED prožektorius darbo vietų prie darbastalių apšvietimui.
	

	49.
	Lubinis LED prožektorius ne mažiau 400 mm ilgio su reguliuojamu pasvirimo kampu darbo zonos apšvietimui, atidarius galines furgono duris. Prožektorius sumontuotas furgono viduje ant furgono lubų (ne ant galinių durų staktos). Prožektoriaus jungiklis šalia bendro furgono apšvietimo jungiklio.
	

	50.
	12 V lizdas ant dešiniojo statramsčio prie galinių furgono dalies durų.
	

	51.
	Akumuliatorinių įrankių MAKITA kroviklis nuo automobilio elektros sistemos. (Įtampos konverteris, kroviklio pajungimo rozetė ir įrankių kroviklis). 
	

	52.
	Automobilio akumuliatoriaus iškrovos apsauga, saugikliai. 
	

	Šildymo/vėdinimo įranga

	53.
	Autonominis oro šildytuvas ne mažiau kaip 4,0 kW šiluminės galios furgono dalies apšildymui. Dalį autonominio oro šildytuvo oro srauto nukreipti į darbinių drabužių kabyklą ir guminės avalinės laikymo vieta. Drėgmės pašalinimui iš furgono įrengti papildomas angas ventiliacijai: grindyse įleistas groteles, lubose uždaromas groteles.
	

	Asmens higienos įranga

	54.
	Ne mažiau 10 litrų litrų švaraus vandens talpa su uždaroma vandens užpylimo anga, vandens išleidimo čiaupu ir panaudoto vandens ištekėjimu į automobilio išorę. Švaraus vandens talpą montuoti ne ant galiniu furgono dalies durų.
	

	55.
	Skysto muilo dozatorius.
	

	56.
	Vienkartinių (popierinių) rankšluoščių laikiklis.
	

	Saugumo įranga

	57.
	Abi automobilio galinės durys 45° kampu apklijuotos šviesą atspindinčiomis geltona/raudona arba balta/raudona plėvelių juostomis. Juostos plotis 150÷200 mm.
	



Priedai:
Automobilio MAN TGE valst. Nr. NPB 397 registracijos liudijimas (1 lapas) ir automobilio gamintojo sertifikatas (4 lapai).
Automobilio MAN TGE valst. Nr. NPB 398  registracijos liudijimas (1 lapas) ir automobilio gamintojo sertifikatas (4 lapai).
Furgono vidaus nuotrauka (Furgonas 1) su stelažo schema (1 lapas).
Furgono vidaus nuotrauka (Furgonas 2) su darbastalio schema (1 lapas).


Aplinkos apsaugos (žalieji) reikalavimai. Tiekėjas privalo pateikti atsakymus.

Aplinkos apsaugos kriterijų taikymo tvarka vadovaujantis Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (su pakeitimais).
 
Pirkimas laikomas žaliuoju, kai perkama prekė, paslauga arba darbas (toliau – produktas), kuris nėra produktų, kurių viešiesiems pirkimams ir pirkimams taikytini minimalūs aplinkos apsaugos kriterijai, sąraše, nurodytame Tvarkos aprašo 1 priede, tenkina bent vieną iš žemiau esančių punktų: 
1. Perkamas produktas atitinka jam nustatytus I tipo ekologinio ženklo reikalavimus pagal standartą LST EN ISO 14024 „Aplinkosauginiai ženklai ir aplinkosauginės deklaracijos. I tipo aplinkosauginis ženklinimas. Principai ir procedūros“ ir yra paženklintas I tipo ekologiniu ženklu arba kitu tiekėjo pateiktu lygiaverčiu įrodymu (pvz., EU Ecolabel, Nordic Swan, Blue Angel, El Distintiu, Milieukeur, Österreichisches Umweltzeichen, NF Environnement, The Hungarian Eco-label, Polish Eco Mark-Znak EKO arba kitu I tipo ekologiniu ženklu).
	Atitiktį žaliojo pirkimo reikalavimams įrodantys dokumentai. 
Nepriklausomos šalies išduotas sertifikatas, I tipo ekologinio ženklo sertifikatas ar kitas lygiavertis dokumentas, kuriuo įrodoma atitiktis taikomiems standartams. 
 
2. Perkamam produktui tiekėjas taiko aplinkos apsaugos vadybos sistemos reikalavimus pagal standartą LST EN ISO 14001 „Aplinkos vadybos sistemos. Reikalavimai ir naudojimo gairės“ (toliau – LST EN ISO 14001) arba Europos Sąjungos aplinkosaugos vadybos ir audito sistemą (toliau – EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais, ar kitais tiekėjo pateiktais lygiaverčiais įrodymais (lygiaverčiai įrodymai gali būti priimami atliekant supaprastintus pirkimus ar Viešųjų pirkimų įstatymo ir Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo prieduose nurodytų socialinių ir kitų specialiųjų paslaugų pirkimus, o kitų pirkimų atvejais lygiaverčiai įrodymai priimami tik jeigu tiekėjas dėl nuo jo nepriklausančių objektyvių priežasčių negali pateikti sertifikatų per nustatytą laiką). 
Atitiktį žaliojo pirkimo reikalavimams įrodantys dokumentai. 
Nepriklausomos šalies išduotas sertifikatas ar kitas lygiavertis dokumentas, kuriuo įrodoma atitiktis taikomiems standartams.
Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus:
2.1 . Apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus.
2.2 Nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai. 
2.3 Nustatyti aplinkosauginiai tikslai, uždaviniai ir priemonės šiems tikslams pasiekti.
2.4 Numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai.
2.5 Parengtas aplinkosauginių ir avarinių situacijų valdymo planas.
2.6 Vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei).

3. Perkamas aplinkosauginis ir aplinkai palankus produktas, kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų.
Atitiktį žaliojo pirkimo reikalavimams įrodantys dokumentai. 
Nepriklausomos šalies išduotas sertifikatas ar kitas lygiavertis dokumentas, kuriuo įrodoma atitiktis taikomiems standartams.
Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus:
3.1 . Apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus.
3.2 Nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai. 
3.3 Nustatyti aplinkosauginiai tikslai, uždaviniai ir priemonės šiems tikslams pasiekti.
3.4 Numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai.
3.5 Parengtas aplinkosauginių ir avarinių situacijų valdymo planas.
3.6 Vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei).

Pakuočių tvarkymo kriterijai. Tiekėjas privalo pateikti atsakymus.
 
Pakuotės turi būti perdirbamosiomis pakuotėmis pagal Lietuvos Respublikos mokesčio už aplinkos teršimą įstatymo nuostatas.
Atitiktį reikalavimams įrodantys dokumentai: tiekėjo ar gamintojo dokumentai, įrodantys, kad pakuotės yra atitinkamai paženklintos, arba atitinka standarto LST EN 13432, arba lygiaverčio reikalavimams.



